
ОТЧЕТ ЗА ДЕЙНОСТТА НА ОБЩИНСКИ СЪВЕТ-КОТЕЛ И НЕГОВИТЕ КОМИСИИ

	Настоящият отчет е изготвен на основание чл.27, ал.6 от ЗМСМА и обхваща периода от конституирането на общинския съвет на 08.11.2019 г. до 30.06.2020 г., първото шестмесечие на настоящата календарна година.
	Относно дейността на Общински съвет-Котел: Общински съвет-Котел се състои от 21 общински съветници. За отчетния период Общински съвет-Котел е провел общо 11 заседания, от които 8 редовни, в това число и заседанието, на което бе конституиран съвета, както и три извънредни заседания. Заседанията са свикани и проведени съгласно разпоредбите на ЗМСМА и ПОДОСКНКВОА. Редовните заседания на Общински съвет-Котел са проведени на следните дати: 08.11.2019 г.; 29.11.2019 г.; 19.12.2019 г.; 29.01.2020 г.; 28.02.2020 г. 06.03.2020 г.; 30.04.2020 г. и 29.06.2016 г. Извънредните заседания на Общински съвет-Котел са проведени на: 21.11.2019 г.; 13.01.2020 г. и на 16.03.2020 г. На първото заседание на съвета бе избрана временна комисия със задача да подготви и изработи проект на Правилник за организацията и дейността на новоизбрания общински съвет, неговите комисии и взаимодействието му с общинската администрация. Временната комисия изготви в срок проекта на Правилник, който бе приет на заседание на Общинския съвет-Котел, проведено на 29.01.2020 г. Конституирани бяха и постоянните комисии, като общинският съвет определи числения, поименния и ръководния им състав. Три от заседанията на съвета през отчетния период са свикани и проведени като извънредни, както следва: 
- на 21.11.2019 г. по повод изменение на Решение №750/21.02.2019 г., изм. с Решение №818/27.06.2019 г., № 836/30.07.2019 г., №870/30.09.2019 г. на Общински съвет - Котел за приемане бюджета за 2019 г. на Община Котел; 
- на 13.01.2020 по повод предложение от Тошко Врачев – Общински съветник и Председател на Временната комисия за провеждане на процедурата по избор на съдебни заседатели за Районен съд – Котел, мандат 2020-2024 г., избрана с Решение № 801/30.05.2019 г., на Общински съвет – Котел относно предложение за избор на съдебни заседатели за Районен съд – Котел, мандат 2020-2024 г.  
- на 16.03.2020 г. Извънредно заседание с дневен ред от три предложения. 
Първото е Предложение от Коста Димитров Каранашев относно поправка на очевидна фактическа грешка в Решение № 69/06.03.2020г. по протокол № 8 от 06.03.2020г. на Общински съвет-Котел;
Второто е Предложение от Коста Димитров Каранашев относно изменение и допълнение на Решение № 43 от 20.01.2020г. на Общински съвет-Котел;
Третото е Докладна записка от Коста Димитров Каранашев - кмет на Община Котел относно осигуряване на безлихвен заем за изпълнение на Споразумение № РД 50-194 от 29.11.2016 г. за изпълнение на Стратегия за Водено от общностите местно развитие на СНЦ „Местна инициативна група Котел, Сунгурларе и Върбица“ по подмярка 19.2 „Прилагане на операции в рамките на стратегии за водено от общностите местно развитие” и подмярка 19.4 „Текущи разходи и популяризиране на стратегия за Водено от общностите местно развитие” по мярка 19 „Водено от общностите местно развитие" от Програмата за развитие на селските райони за периода  2014-2020 г.

За периода, който отчитам по свиканите заседания на Общински съвет са внесени десет предложения като неотложни по реда на чл.48, ал.7 във вр. с ал. 8 от ПОДОСКНКВОА, като на пет от тях вносител е кметът на общината, четири са внесени от председателя на Общински съвет-Котел и едно от общинския съветник Димо Христев. 
За отчетния период Общински съвет-Котел е приел 120 решения, от тях 95 са приети въз основа на докладни записки/предложения, внесени от кмета на общината, а 19 от решенията са приети въз основа на предложения, внесени от председателя на общинския съвет, г-жа Христина Чолакова и останалите от общинските съветници, както следва: две от г-н Тошко Врачев и по едно от г-н Димо Христев и г-жа Дарина Градешлиева. Две предложения са внесени от членовете на Временната комисия за изработване на проект на Правилник за организацията и дейността на Общински съвет – Котел, неговите комисии и взаимодействието му с общинската администрация (ПОДОСКНКВОА), създадена с Решение № 2/08.11.2019г. на Общински съвет-Котел-Исмаил Садък, Дарина Градешлиева, Иво Костов и Ширин Балканлъ. Преобладават решения свързани с правомощията на общинския съвет по чл.21, ал.1, т.6, 8, т.11 и т.23 от ЗМСМА. Това са решения свързани с правомощия по управление и разпореждане с недвижими имоти общинска собственост, с устройството на територията, с даване на съгласия за кандидатстване с проекти и др. 
	За отчетния период няма върнати решения от Областния управител на област Сливен като незаконосъобразни.
На основание чл.45, ал.5 от Закона за местното самоуправление и местната администрация през периода, който отчитам няма върнати решения на Общински съвет- Котел за ново обсъждане от кмета на Община Котел.
По повод надзора за законност: За този период са внесени два протеста, както следва:
Протест от Кр. Маринов – прокурор в Окръжна прокуратура – Сливен срещу чл. 10а, ал.1, ал.2, ал.3, ал.5 от Наредба за определяне размера на местните данъци в Община Котел. По протеста е образувано адм. дело № 20/2020 г. по описа на АС-Сливен и с определение от16.01.2020 г. делото е прекратено.
Протест от прокурор в Районна прокуратура Сливен срещу тарифата за отдаване под наем на земи от общинския поземлен фонд, приложение към § 8 от ПЗР на Наредба за реда за придобиване, управление и разпореждане с общинско имущество, приети с Решение № 79/30.04.2020 г. на Общинския съвет-Котел. По него е образувано адм. дело № 191/2020 г. по описа на АС-Сливен и с определение от 08.07.2020 г. делото е прекратено. Двете административни дела са прекратени с оглед на това, че в хода на висящност на административните производства, Общински съвет-Котел е приел изменения и допълнения в разпоредбите, предмет на двата протеста.
През отчетния период Общинският съвет е приел нов нормативен акт: Правилник за организацията и дейността на Общински съвет – Котел, неговите комисии и взаимодействието му с общинската администрация. Приел е също изменения и допълнения в действащи нормативни актове:
	- Наредба за изменение и допълнение на Наредбата за определяне и администриране на местните такси и цени на услуги на Община Котел;
	- Наредба за изменение и допълнение на Наредбата за определяне размера на местните данъци в Община Котел;
	- Наредба за изменение и допълнение на Наредба № 1 за поддържане и опазване на обществения ред, чистотата, благоустройството и безопасността на движението на територията на Община Котел;
- Наредбата за изменение и допълнение на Наредбата за реда за придобиване, управление и разпореждане с общинско имущество;
- Правилник за изменение и допълнение на Правилника за дейността на общинско социално предприятие „Озеленяване и благоустрояване“ към Община Котел. 
През отчетния период бяха приети, изменени и/или допълнени следните прогнози, планове, стратегии, правила, анализи и програми: 
- Стратегия за управление на общинската собственост 2019 г. – 2023 г.;
- Годишна програма за управление и разпореждане с имоти – общинска собственост за 2020 г.;
- Общински план за младежта за 2020 г.;
- Годишна програма за развитие на читалищната дейност в Община Котел през 2020 г.
	На основание чл.140, ал.4 от Закона за публичните финанси и чл.49, ал.1 от Наредба за условията и реда за съставяне на три годишна бюджетна прогноза за местните дейности и за съставяне, приемане, изпълнение и отчитане на бюджета на Община Котел, председателят на Общински съвет-Котел организира публично обсъждане на годишния отчет за изпълнението на бюджета на Община Котел за 2019 г., което се проведе на 27.05.2020 г.(сряда) от 11.45 часа, в заседателната зала на Община Котел. На обсъждането присъстваха представители от ръководството на общината. Обсъждането протече при изключително слаб интерес от страна на обществеността.
Съгласно ПОДОСКНКВОА като консултативен орган към председателя на общинския съвет се създава Председателски съвет, в който участват председателя, зам. председателя на Общинския съвет, председателите на постоянни комисии, ръководителите на групи общински съветници. Тъй като Общински съвет-Котел няма избран заместник-председател на съвета, не са образувани и групи общински съветници по смисъла на глава шеста от Правилника, председателският съвет заседава в състав председателя на Общинския съвет и председателите на постоянните комисии при Общинския съвет. Председателският съвет за отчетния период е свикван от председателя на Общинския съвет два пъти – на 24.04.2020 г. и на 22.06.2020 г. като проведените заседания и взетите решения са надлежно протоколирани. На заседанията на председателския съвет са обсъждани въпроси, свързани с работата на Общински съвет – Котел и Постоянните комисии при Общински съвет – Котел. Обсъжда се въпроса за определяне на място за провеждане на заседание на Общински съвет-Котел на 30.04.2020 г. и 29.06.2020 г. С оглед обявеното извънредно положение в страната във връзка с COVID-19 и опазване здравето и сигурността на общинските съветници, заседанията на Общинския съвет-Котел от 30.04.2020 г. и 29.06.2020 г. се проведоха в големия салон (голямата зала) на НЧ „Съгласие-Напредък 1870“ гр. Котел. 	
Председателят на Общинския съвет и съветниците се включваха в мероприятия, форуми, срещи, тържества и др. прояви в града, на областно и национално ниво, в благотоворителни инициативи. Председателят на съвета периодично провежда срещи с граждани, организации и институции, на които се поставят проблемии, търсят се решения, обсъждат се значими за общината теми. Както в заседанията на общинския съвет така и в работата на постоянните комисии липсва участие на гражданите. В заседанията на съвета участие и присъствие от страна на ръководството на общината вземат г-н Коста Каранашев – Кмет на Община Котел, заместник-кметовете г-жа Детелина Адамова, г-н Шериф Куванджъ, г-н Румен Стоилов, Секретарят на общината г-н Христо Карабекиров.
	По отношение на условията на работа на общинските съветници: В предходния мандат бяха положени усилия, в резултат на което се подобриха условията на работа на съвтниците, но не в достатъчна степен. Все още са налице проблеми свързани с недоброто отопление на залата, ползвана за провеждане на заседанията на съвета и комисиите, липсата на техническа обезпеченост за работата на общинските съветници и др. 
	Присъствие на заседанията на Общинския съвет:

	Общинските съветници присъстват на заседанията на общинският съвет и формират кворум, необходим за законното провеждане на заседанията. През отчетния период Общински съвет – Котел няма непроведено заседание, поради липса на кворум. Служител от звеното по чл.29а, ал.2 от ЗМСМА води тетрадка в която общинските съветници полагат подписи за всяко едно от проведените заседания. Въз основа на справката, направена от нея на долупосочените дати са отсъствали общинските съветници, както следва:
На 21.11.2019 г. - извънредно заседание на Общински съвет-Котел. Не са присъствали Хасан Дуралиев, който няма подадено писмено уведомление за наличие на уважителни причинии и Владимир Мартинов, който има подадено писмено уведомление за наличие на уважителни причини;
На 19.12.2019 г., на редовно заседание на Общински съвет-Котел не е присъствал Хасан Мехмедов, който има подадено писмено уведомление за наличие на уважителни причини; 
На 13.01.2020 г., на извънредно заседание на Общински съвет-Котел не са присъствали Владимир Мартинов, Здравко Петров и Кемал Кьойбаши, и не са подали писмено уведомление за наличие на уважителни причини. Отсъствал е и Хасан Дуралиев, който има подадено писмено уведомление за наличие на уважителни причини; 
Общинският съветник Ренета Попова не е присъствала на следните дати, на които са проведени заседания на съвета: 29.01.2020 г., 28.02.2020 г., 06.03.2020 г. 16.03.2020 г. и 30.04.2020 г. която е уведомила и подала писмено уведомление за наличие на уважителни причини, представила е документи за това, че е ползвала отпуск за бременност и раждане и болничен лист;
На 06.03.2020 г., на редовно заседание на Общински съвет-Котел не е присъствала Ширин Балканлъ, която няма подадено писмено уведомление за наличие на уважителни причини; 
На 16.03.2020 г., на извънредно заседание на Общински съвет-Котел не са присъствали Иво Костов и Владимир Мартинов и нямат подадени писмени уведомления за наличие на уважителни причини
На 29.06.2020 г., на редовно заседание на Общински съвет-Котел не са присъствали Хюсеин Бобаисмаилов и Васил Борисов Василев, като същите са подадали писмени уведомления за наличие на уважителни причини;
Следва да отбележа, че съгласно чл.30, ал.4, т.5 от ЗМСМА пълномощията на общинския съветник се прекратяват предсрочно когато общинският съветник без да е уведомил писмено председателя на общинския съвет за неучастието си в заседанието на съвета по уважителни причини-служебна ангажираност, отсъствие от страната, заболяване и др., не участва в три поредни или в общо пет заседания на общинския съвет през годината.
	В съответствие с реда, начина, сроковете и мястото, уредени в Правилника ни се публикуват поканите за заседанията на Общинския съвет. Приетите от съвета актове се изпращат на кмета на общината, секретаря на общината, областния управител и районния прокурор на Районна прокуратура- Сливен. Освен това те се разгласяват на населението на общината в седмодневен срок от приемането им чрез средствата за масово осведомяване - Общински радиовъзел, чрез интернет страницата на общината, като се публикуват в секцията „Общински съвет” и се поставят на определеното за целта място в сградата на общината и на информационното табло, намиращо се в непосредствена близост до сградата на общинската администрация. Заседанията на общинския съвет са винаги публични, открити за медиите и обществеността. През отчитания период на някои от заседанията присъства оператор от местната кабелна телевизия, който след това излъчва заседанията на общинския съвет.	
	Кметът на общината е внесъл в общинския съвет програма за управление за срока на мандата си, съгласно чл.44, ал.5 от ЗМСМА, която ще бъде включена в дневния ред на предстоящото през месец юли 2020 г. заседание на съвета.
	Относно дейността на комисиите при Общински съвет-Котел:
	Съгласночл. 32, ал.1 от ПОДОСКНКВОА са създадени шест постоянни комисии по смисъла на чл.48, ал.1 от ЗМСМА. През отчетния период всяка една от комисиите е провела по шест заседания. На заседанията на постоянните комисии съветниците разглеждат и обсъждат внесените предложения/докладни записки, на вносителите или техни представители, а често когато е необходимо се канят служители от общинска администрация.
	През отчетния период Общински съвет - Котел е адресат на писма, предложения, жалби, сигнали и др. материали. Когато естеството на изложеното в тях го налага, същите се разпределят от председателя на общинския съвет към компетентната постоянна комисия, а често и към повече от една комисия, които да се произнесат по тях. По много от постъпилите материали се изисква и становището на кмета на общината или се отправя препоръка/предложение до него относно процедирането им, а възоснова на някои от тях са правени и съответни предложения/докладни записки, процедирани по реда на ПОДОСКНКВОА. Най-голям е броят на постъпващите молби/заявления за отпускане на еднократна финансова помощ от граждани с различни проблеми – здравословни, социални, битови, финансови и др.
Освен постоянните комисии, създадени на основание ПОДОСКНКВОА, към Общински съвет-Котел е създадена и функционира Постоянна комисия за установяване на конфликт на интереси. За отчетния период същата е заседавала два пъти.
Съгласно чл.170, ал.2 от Закона за изпълнение на наказанията и задържането под стража към общински съвет-Котел е създадена Наблюдателна комисия с тричленен състав, която през отчитания период не е заседавала.
Четирима от общинските съветници са членове и участват в заседанията на постоянната комисия за отпускане на еднократна финансова помощ. 
През отчетния период бе създадена временна комисия (ВК) за изработване на проект на Правилник за организацията и дейността на Общинския съвет-Котел, неговите комисии и взаимодействието му с общинската администрация, която с изготвянето на проекта преустанови дейността си.
Във връзка с откритата процедура за определяне на съдебни заседатели за Районен съд – Котел с мандат 2020 г. – 2024 г. беше създадена времена комисия за провеждане на процедурата в състав: Председател Т. Врачев и членове И. Костов, Ш. Балканлъ, Д. Христев, В. Георгиев.

